Document ID: 32000D0761

A Bizottság határozata
(2000. november 16.)
a transzeurópai energiahálózatok ágazatában a 1254/96/EK európai parlamenti és tanácsi határozattal megnevezett közös érdekű projektek leírásának meghatározásáról
(az értesítés a C(2000) 2683. számú dokumentummal történt)
(EGT vonatkozású szöveg)
(2000/761/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1741/1999/EK határozattal [1] módosított, a transzeurópai energiahálózatokra vonatkozó iránymutatások megállapításáról szóló, 1996. június 5-i 1254/96/EK európai parlamenti és tanácsi határozatra [2] és különösen annak 6. cikke (4) bekezdésére,
mivel:
(1) Az 1254/96/EK határozatban megnevezett közös érdekű projekteket azok helyszínének, és szükség szerint főbb jellemzőinek a megadásával kell ismertetni.
(2) A Bizottság a 97/548/EK határozattal [3] meghatározta az 1254/96/EK határozatban megnevezett közös érdekű projektek leírását.
(3) Mivel közös érdekű projektek jöttek létre és közös érdekű új projekteket vezettek be az 1254/96/EK határozat módosításaival, ezeket a leírásokat ennek megfelelően módosítani kell. Ezért célszerű a 97/548/EK határozat helyébe újat léptetni.
(4) Az e határozatban előírt intézkedések összhangban vannak az 1254/96/EK határozat 9. cikkével létrehozott bizottság véleményével,
ELFOGADTA EZT A HATÁROZATOT:
1. cikk
Az 1254/96/EK határozatban megnevezett közös érdekű projektek leírását e határozat melléklete állapítja meg.
2. cikk
A 97/548/EK határozat hatályát veszti.
3. cikk
Ennek a határozatnak a tagállamok a címzettjei.
Kelt Brüsszelben, 2000. november 16-án.

Labels: 3
15
14
20